sasicodes/solvari-1 huggingface dataset:
இந்த முயற்சி பலனளிக்காததை அடுத்து தேசிய அரசாங்கத்திலிருந்து வெளியேறப் போவதாக அறிவித்த ஸ்ரீலங்கா சுதந்திரக் கட்சியின் முக்கிய அமைச்சர்கள் முன்னாள் ஜனாதிபதி மஹிந்த ராஜபக்சவுடன் இணைந்து சுதந்திரக் கட்சி அரசாங்கமொன்றை அமைக்கும் பேச்சுவார்த்தைகளிலும் ஈடுபட்டிருந்தனர்.
இந்த முயற்சிகளும் தோல்வியை தழுவியதை அடுத்து தேசிய அரசாங்கத்தை தொடர்வதற்கு தற்காலிகமாக இணக்கம் தெரிவித்திருந்த நிலையிலேயே தற்போது ஸ்ரீலங்கா பிரதமர் ரணில் விக்கிரமசிங்கவை பதவியிலிருந்து அகற்றும் நோக்கில் முன்னாள் ஜனாதிபதி மஹிந்த ராஜபக்ச தலைமையிலான அணியினர் கொண்டுவரவுள்ள நம்பிக்கையில்லாப் பிரேரணைக்கு ஆதரவு வழங்க ஸ்ரீலங்கா சுதந்திரக் கட்சியினர் முன்வந்திருக்கின்றமை குறிப்பிடத்தக்கது.
பெற்றோர்களால் நிச்சயிக்கப்பட்ட திருமணம் என்றாலும் அவருக்கு நெருக்கமான திரையுலக நண்பர்கள் மற்றும் குடும்பத்தினர் மட்டுமே கலந்து கொண்டார்கள்.
மிகவும் எளிமையாக நடைபெற்ற காளிவெங்கட் ஜனனி திருமணத்திற்கு சமூக வலைத்தளத்தில் பிரபலங்கள் பலரும் வாழ்த்துக்களை தெரிவித்து வருகின்றனர்.
செவ்வாழை சாப்பிடுவதால் கண்களின் ஆரோக்கியத்தையும் நோயெதிர்ப்பு மண்டலத்தின் வலிமையையும் சருமத்தின் ஆரோக்கியத்தையும் மேம்படுத்தும்.
ஆனால் விமான நிலைய அதிகாரிகள் வழக்கத்திற்கு மாறான சோதனைகளில் ஈடுபட்டு ஒருவரை அவாமனப்படுத்தும் செயலும் காலம் காலமாக நடந்து வருகிறது.
ஆனாளப்பட்ட பாலிவுட் சூப்பர் ஸ்டார் ஷாருக் கான் அமெரிக்கா சென்ற போது அவரை விமான நிலைய அதிகாரிகள் வழக்கத்திற்கு மாறான சோதனைகளில் ஈடுபட்டு அவமானப்படுத்தும் வகையில் அவரை ஒரு தீவிரவாதி போல் தனியாக அழைத்துச் சென்று சோதனை நடத்தப்பட்டுள்ளது.
இதே போல் மெர்சல் படத்தில் விஜய் தமிழர்களின் உடையான வேஸ்டி மற்றும் சட்டை அணிந்து செல்வார் அவர் இறங்கிய விமான நிலையத்தில் அவரைப் பார்த்து வித்யாசமாக இருப்பதானால் சோதனை செய்து அவமனப்படுத்துவார்கள்.
அங்கு அவர் சற்று ஆஸ்திரேலியா நாட்டினரைப் போல் இல்லாதால் அவரை தனியாக அழைத்து மிகவும் மோசமாக நடத்தி அவரை போதைப் பொருட்கள் வைத்துளாரா என சோதனை செய்துள்ளனர்.
சேப்பாக்கம் மைதானத்தில் இந்திய கிரிக்கெட் அணியின் நம்பிக்கை நட்சத்திரம் டோணி காலடி எடுத்து வைத்தபோது அரங்கமே ரசிகர்கள் கோஷத்தால் அதிர்ந்தது.
இதனால் பொதுவாகவே சில படங்களில் அஜித்தின் ரெஃபெரன்ஸ் இருக்கும்.ஆனால் ரியல் லைஃப் ரசிகர்காக இருக்கும் பிரபல நடிகர் ஆர்.கே.சுரேஷ் நடித்துள்ள பில்லா பாண்டி படம் முழுக்க முழுக்க தல அஜித் ரசிகர்களுக்கு எடுக்கப்பட்ட படமாக உருவாகியுள்ளது.
இந்த நிலையில் சாலை விபத்துக்களில் ஹெல்மெட் அணியாமல் இரு சக்கர வாகனத்தில் செல்வோர் தான் அதிகம் பலியாகிறார்கள் என ஆய்வில் தெரியவந்துள்ளது.
இதையடுத்து தமிழக அரசு இருசக்கர வாகன ஓட்டிகள் மற்றும் பின்னால் அமர்ந்து இருப்பவர்கள் கட்டாயம் ஹெல்மெட் அணிய வேண்டும் என்றும் ஹெல்மெட் அணியாமல் செல்பவர்களிடம் அபராதம் வசூலிக்கப்படும் என்றும் தமிழக அரசு நேற்று அறிவிப்பு வெளியிட்டது.
தற்போது மீண்டும் கட்டாய ஹெல்மெட் கெடு பிடி வேட்டை தொடங்கியிருப்பதால் இருசக்கர வாகன ஓட்டிகள் அதிருப்தி தெரிவித்துள்ளனர்.
ஹெல்மெட் கட்டாயம் போல் சென்னையில் நடைபெறும் போக்குவரத்து விதிமீறல்களை தடுக்க நடவடிக்கை எடுக்க வேண்டும் என்று வாகன ஓட்டிகள் தெரிவித்தனர்.
குடிநீர் லாரிகள் சரக்கு வாகனங்கள் ஆட்டோக்கள் இரு சக்கர வாகனம் ஓட்டுபவர்கள் என வாகன ஓட்டிகள் செல்போனில் பேசிக்கொண்டே வாகனம் ஓட்ட தடை விதிக்க வேண்டும் என்று கருத்து தெரிவித்தனர்.
இதையடுத்து சம்பவ இடத்துக்கு விரைந்து வந்த காவல்துறையினர் விபத்தில் சிக்கியவர்களை மீட்டு மருத்துவமனையில் அனுமதிக்கும் பணியில் துரிதமாக ஈடுபட்டனர்.
இந்த விபத்து குறித்து வழக்குப் பதிவு செய்த காவல்துறையினர் விபத்துக்கான காரணம் குறித்தும் இறந்தவர்களின் அடையாளம் முகவரி குறித்தும் தீவிரமாக விசாரணை மேற்கொண்டு வருகின்றனர்.
இலங்கை பாராளுமன்றம் கூடியது ராஜபக்சேவுக்கு எதிராக நம்பிக்கையில்லா தீர்மானம் இலங்கை பாராளுமன்றத்தில் இருந்து ராஜபக்சே வெளிநடப்பு ராஜபக்சே மீதான நம்பிக்கையில்லா தீர்மானம் இலங்கை பாராளுமன்றத்தில் வெற்றி பெற்றது அரசியலுக்கு வராத ரஜினி குறித்து விமர்சனம் செய்வது தேவையற்றது தம்பிதுரை வாட்ஸ்அப் செயலியில் அதிகம் எதிர்பார்க்கப்பட்ட லாக்டு ஆடியோ ரெக்கார்டிங் அம்சம் புதிய பீட்டா பதிப்பில் வழங்கப்பட்டுள்ளது.
வாட்ஸ்அப் செயலியில் வழங்கப்பட்டு இருக்கும் புதிய ஆன்ட்ராய்டு பீட்டா பதிப்பில் லாக்டு ஆடியோ ரெக்கார்டிங் அம்சம் வழங்கப்பட்டுள்ளது.
ஆடியோ ரெக்கார்டிங்ஐ செயல்படுத்தியதும் யூசர் இன்டர்ஃபேஸ் மைக்ரோபோன் பட்டனை அழுத்தாமல் சாட் ஸ்கிரீனிற்கு எடுத்து செல்லும்.
இத்துடன் அடுத்த அப்டேட்களில் ஸ்டிக்கர்களை டவுன்லோடு செய்யும் முன் அவற்றின் அளவை பார்க்கும் வசதி வழங்கப்படலாம் என எதிர்பார்க்கப்படுகிறது.
ஏற்கனவே வாட்ஸ்அப் பீட்டா செயலியை பயன்படுத்துவோர் நேரடியாக பிளே ஸ்டோரில் இருந்து புதிய அப்டேட் டவுன்லோடு செய்ய முடியும்.
ஆந்திர மாநிலம் நாயுடு பேட்டை நகராட்சி தலைவர் வீட்டில் வருமானத்திற்கும் அதிகமான சொத்து சேர்த்ததால் லஞ்ச ஒழிப்பு துறை வருமான வரி சோதனையை நடத்தியுள்ளது.
திபெத் ஒரு இருண்ட புதிர் என்றால் ஒவ்வொரு பிம்பமும் அந்தப் புதிரைப் புரிந்துக்கொள்ள உதவும் துண்டு வெளிச்சம் என்று சொல்லலாம்.
இந்த பிம்பங்களை சேகரித்தால் திபெத்தை அறிந்து கொள்ளலாம் என்றாலும் திபெத்தை முழுமையாக அறிந்துகொள்ள இந்த பிம்பங்கள் மட்டுமே போதும் என்று நினைத்து விடக்கூடாது.
உதாரணத்துக்கு சீன வரலாற்றுப் பக்கங்களைப் புரட்டினால் திபெத் சீனாவின் ஒரு பகுதிதான் என்று திட்டவட்டமாக அறிவிக்கப்பட்டிருக்கும்.
திபெத் ஒரு தனி நாடுதான் என்றும் சீனா திபெத்தைப் பலவந்தமாக ஆக்கிரமித்துள்ளது என்றும் அழுத்தமாக அவற்றில் பதிவு செய்யப்பட்டிருக்கின்றன.
சீனா திபெத்தில் நிகழ்த்தும் கலாசாரப் படுகொலைகள் குறித்தும் கலாசார சீரழிவுகள் குறித்தும் மனித உரிமை மீறல்கள் குறித்தும் அமெரிக்க ஊடகங்கள் தொடர்ந்து எழுதியும் பேசியும் வருகின்றன.
மாவோவின் கம்யூனிசக் கட்சியால் தனக்குப் பாதகம் நேரலாம் என்று அஞ்சிய தலாய் லாமா லாசாவை விட்டுத் தப்பிச் செல்ல நினைத்தபொழுது அவர் தேர்ந்தெடுத்த நாடு இந்தியா.
உணர்வுகள் முட்டிமோதி வெளிப்படும்போதே மனிதம் கொஞ்சமேனும் எட்டிப்பார்க்கச் செய்கிறது.ஒருவருக்கொருவர் நமக்குள்ளாகப் போர்த்தியிருக்கும் வெற்று மூடாப்புகளையெல்லாம் ஒவ்வொன்றாய் கிழித்துப்போடுவதோடு நமக்குள்ளாக அவ்வப்போது வெடித்தெழும் உணர்வுப்பிழம்புகளை ஒவ்வொரு காட்சியோடும் அதனூடாக நிழலாடும் கதாபாத்திரங்களின் உளப்போராட்டத்தோடும் நம்மை நாமே உரசிப்பார்க்க செய்திருக்கிறது செல்லாத பணம்.
உணர்வுகளுக்கிடையிலான ஊடாட்டமும் உணர்வுப் பிரவாகமும் என்னவாகவெல்லாம் மனித எண்ணங்களை பரிமாணமடையச் செய்கிறது அது எத்தகைய முரணியக்க சூழலுக்கெல்லாம் நம்மைக் கொண்டு சேர்க்கிறது என்பதை வாழ்வியல் அனுபவத்தோடும் அவற்றுக்குள்ளான சிக்கல்களோடும் மிகநுட்பமாக இந்நாவலின் வழியே உளப்பகுப்பாய்வு செய்திருக்கிறார் இமையம்.உணர்வுகள் அற்று இருந்தால் அதை சடம் என்று தானே சொல்வோம்.ஒருவகையில் இது சடத்தின் கதையும் கூட.
படிப்பறிவில்லாத ஆட்டோ ஓட்டும் ஒரு முரட்டுக் குடிகாரனை என்ஜினியரிங்கில் முதல்வகுப்பில் தேர்ச்சி பெற்ற பெண் காதலிக்கத் துவங்குகிறாள் .பெற்றோரின் எதிர்ப்பையும் மீறி அவனைத்தான் கட்டுவேன் ஓடிப்போகமாட்டேன்.நீங்களே திருமணம் செய்துவையுங்கள்.
தந்தைக்கும் மகனுக்கும் தெரியாமல் தாய் மட்டும் மறைமுகமாக பேசிக்கொண்டும் பணம் கொடுத்தும் உதவி வருகிறாள்.இதற்கு இடையே குடித்துவிட்டு வந்து தினம் அடிப்பது பக்கத்து வீட்டில் ஓடிஒளிந்துகொள்வது.வேலைக்கு போக அனுமதிக்காதது என தொடரும் பிரச்சனைகளைத் தாயிடம் மட்டுமே சொல்லி அழுகிறாள்.
இப்படியான ஒருநாள் தான் உங்கபொண்ணு கொளுத்திகிச்சி என்கிற தகவல் வர.. அதுநாள் வரை வைராக்கியத்தோடு பேசாமல் ஒதுங்கியே இருந்து வந்த தந்தை பதறிஅடித்துக்கொண்டு பணத்தை எடுத்துக்கொண்டு மருத்துவமனைக்குப் புறப்படுகிறார்.
சேதி கேள்விப்பட்டு தந்தையைப் போலவே பேசாமல் இருந்து வந்த அண்ணனும் பணத்தை எடுத்துக்கொண்டு புறப்படுகிறான்.இதுநாள் வரையிலான அவர்களின் கௌரவம் அந்த இடத்தில் நொறுங்கிப்போகிறது.பாசமே முன்னுக்கு நிற்கிறது.அப்பனும் புள்ளையும் இப்ப இம்மாம் பணத்த தூக்கிட்டுவந்து ஆஸ்பத்திரி வாசல்ல காத்துக்கிட்டு நிக்குறிங்களே அத அப்பவே அவகிட்ட கொடுத்திருந்தா அவனாச்சும் நாலஞ்சி ஆட்டோவ சொந்தமா வாங்கி ஓட்டி இருப்பானே எம்மவளும் அந்தக் குடிகாரப் பயகிட்ட அடி ஒத வாங்காம இருந்திருப்பாளே இப்ப எல்லாம் போச்சே.
அது எல்லா இடத்திலும் தன்வேலையை செய்யமுடியுமா என்கிற கேள்வியை முன்வைத்திருப்பதோடு அப்படியான பணத்தைத்தான் நாம் பெரிதாகக் கருதுகிறோம்.
அதற்காகவே பலரையும் நாம் உதாசீனப்படுத்துகிறோம் என்பதை மிகநுணுக்கமாகவே கையாண்டி பிரச்சனைகள் நம்மைச்சூழ்ந்து இருக்கிறபோதும் நாம் பல்வேறு கூறுகளால் பிளவுபட்டுக்கிடக்கிறோம்.
சிலது நம்மீது திணிக்கப்பட்டவை சிலது நாமாகவே திணித்துக்கொண்டவை.பணமும் பட்டமும் சாதியும் மதமும் யும் வெட்டி கௌரவத்தையும் தூக்கியெறியுங்கள் மனிதர்களை நேசிக்கத் துவங்குங்கள் என்கிறது நாவல்.ஏனென்றால் வாழ்க்கை ஒருமுறை தானே உச்சநீதிமன்றம் சொன்ன திட்டம் காவிரி மேலாண்மை வாரியமே மத்திய அரசிடம் தமிழக அரசு அறிக்கை
சமீபமாக சில நடிகைளின் ஆபாச வீடியோக்கள் வாட்ஸ் அப்புகளில் அணிவகுத்ததை அடுத்து இப்போது ஹாலிவுட் பிரபலங்களை குறி வைத்து சில வதந்திகள் வெளியாகி ரசிகர்களுக்கு அதிர்ச்சி கொடுத்து வருகின்றன.
அந்த வகையில் சமீபத்தில் உலக அளவில் ரசிகர்களை வைத்திருக்கும் ஜாக்கிசான் மாரடைப்பால் மரணம் அடைந்து விட்டதாக ஒரு செய்தி வைரலாக பரவியது.
அதையடுத்து கடந்த சில தினங்களுக்கு முன்பு ஹாலிவுட்டின் அதிரடி நடிகரான அர்னால்டும் மாரடைப்பால் மரணமடைந்து விட்டதாகவும் வாட்ஸ்அப்பில் செய்தி பரப்பி விட்டுள்ளனர்.
இந்த தொகுதிகளில் உருது பேசும் மக்கள் பெரும்பான்மையாக வசித்து வருகின்றனர்.இந்தியாவில் இதுபோன்று உருது மொழியில் வாக்களர் பட்டியல் வெளியிடப்படுவது இதுவே முதல் முறை ஆகும்.
மகளிரணி துணைத்தலைவி திருமதி சரோஜா தேவராஜ் இறை வணக்கம் பாட செல்வி அனுஷ்யா தமிழ் வேந்தன் தமிழ்த்தாய் வாழ்த்தைத் தன்இனிய குரலில் பாடிச் சுவை ஊட்டினார் .
தொடர்ந்து செல்விகள் ஜெயராஜா ஜெநோலியா குலேந்திர ராஜா தேஜஸ்வினி கவீந்திரன் சுஜிதா ஹரிஹரன் அஜீனா தமிழ்வேந்தன் அனுஷ்யா ஆகியோர் நல்ல தமிழ் ஒலிப்புடன் ஒருமித்த குரலில் சிறிதும் பிசிறின்றித் தமிழிசையினை மிகவும் அற்புதமாக அளித்துத் தங்கள் குரல் வளத்தால் அனைவர் பாராட்டையும் பெற்றனர்.
பன்மொழி அறிஞரும் சிறந்த கல்வியாளருமான திருமதி சுசீலன் இராதிகா தேவி அவர்கள் விழாவிற்குத் தலைமை தாங்க மகளிரணி செயலர் திருமதி ஆதிலட்சுமி வேணுகோபால் அனைவரையும் அன்புடன் வரவேற்றார் .
திருமதி இராதிகா தேவி தம் தலைமை உரையில் பிள்ளைகள் தங்கள் வயதான பெற்றோரை அன்பு செலுத்திப் பாதுகாக்க வேண்டும் என்ற கருத்தை வலியுறுத்தினார்.
தியாகச்சுடர் அன்னை தெரேசா என்னும் தலைப்பில் கவிஞர்கள் லினோதினி சண்முகநாதன் சரோஜா தேவராஜ் அருணா செல்வம் ஆகியோர் தமிழ் மணக்க கவி மலர் சூட்டியபின் அமைதியின் ஆலயம் அன்னை தெரேசா என்ற தலைப்பில் மகளிரணி பொருளாளர் திருமதி லெபோ லூசியா அவர்கள் அன்னை தெரேசாவின் அன்பு தொண்டு கருணை இறைபக்தி பற்றிய செறிவான சிறப்புரையை வழங்கினார்கள்.
மகளிரணி திங்கள் தோறும் நடத்தும் கருத்தரங்குகளில் இடம்பெற்ற சிறப்புச் சொற்பொழிவுகள் கவிதைகள் சென்ற மகளிர் விழா நிகழ்வுகளில் சில பகுதிகள் தாங்கிய மலர் ஒன்று திருமதி உஷா இராஜன் அவர்களால் வெளியிடப்பட்டது.
அதைத் தொடர்ந்து திருமதி சுசீலா இராதிகா தேவி நம் பாரம்பரியக் கலைகள் தொடர்ந்து பரிமளிக்கும் என்ற நம்பிக்கையை ஊட்டிய செல்விகள் பிருந்தா நடராஜா பானுஜா நடராஜா அனுஷ்யா தமிழ் வேந்தன் ஆகியோரின் வீணை இசை எல்லோரையும் கிறங்கச் செய்தது.
முத்தாய்ப்பாகச் சொற்போர் அரங்கம் குடும்பத்தில் விரிசல் உண்டாகக் காரணம் பலவாக இருப்பினும் தான் எனும் ஆணவம் பொருளாதாரம் கடமைகள் சுற்றம் இவையே பெரும்பாலும் அடித்தளமாக அமைகின்றன என்னும் கனமான தலைப்பில் விரிவுரைக்கப்பட்டது .
முறையே கவிஞர் லினோதினி சண்முகநாதன் கம்பன் இதழ் ஆசிரியர் கவிஞர் அருணா செல்வம் கம்பன் மகளிரணித் துணைச் செயலர் திருமதி சுகுணா சமரசம் கம்பன் மகளிரணி செயற்குழு உறுப்பினர் திருமதி பிரபாவதி அசோகன் முதலியோர் ஆழமான கருத்துக்களைத் தேவையான எடுத்துகாட்டுகள்கதைகள் பாடல்கள் மூலம் வலியுறுத்த செயலர் திருமதி ஆதிலட்சுமி வேணுகோபால் தலைமை ஏற்று ஒரு குடும்பம் எத்தனை பிரச்சினைகள் வந்தாலும் விட்டுகொடுத்தல் மூலம் அவற்றைச் சமாளிக்கலாம் என்ற நடைமுறை அறிவுரையும் அளித்தார்.
அடுத்து கி போர்டு வாசித்த செல்வன் சரண் கோபாலகிருஷ்ணன் தன் பிஞ்சு விரல்களின் விளையாட்டால் இசை மழை பொழிந்து அனைவரையும் கவர்ந்தான்.
திருமதி சுகுணா சமரசம் உடன் நடுவராக செயல்பட விழாவுக்கு வந்திருந்த பார்வையாளர்களில் பத்து மகளிர் கலந்து கொண்டு பிறமொழி நீக்கித் தமிழ் பேசும் ஆர்வம் இருந்ததால் தமிழில் சொற்களுக்குப் பஞ்சமில்லை என்று நிரூபித்தனர்.
கம்பன் கழகத் தலைவரின் துணைவியார் மகளிரணியின் செயற்குழு உறுப்பினர் என்பதற்கு மேலாய் ஆர்வத்துடன் உழைக்கும் திருமதி குணசுந்தரி பாரதிதாசன் அவர்கள் தன் நன்றி உரையைக் கவிதையாக நவின்று தன் பேச்சுத் திறமையை நிலை நாட்டினார்.
விழா நிகழ்வுகள் அனைத்தையும் தன் இனிய குரலாலும் அழகுத் தமிழாலும் தொகுத்து வழங்கிய துணைப்பொருளாளர் திருமதி கோமதி சிவஹரியால் விழா மேலும் மெருகேறியது.
கம்பன் கழகம் பொங்கல் விழாவில் நடத்திய கோலப்போட்டி ஓவியப்போட்டி களில் வெற்றி பெற்ற பெண்களுக்கும் சிறுவர் சிறுமியருக்கும் மகளிரணி பரிசுகள் வழங்கி நிறைவு கொண்டது.
மொத்தத்தில் கம்பன் கழக மகளிரணியின் இரண்டாம் ஆண்டு மகளிர்விழா வெற்றியைக் கண்டது என்பதில் சந்தேகமில்லை ராம் லீலா மைதானத்தில் ஆட்சியாளர் லீலை எழுப்பும் கேள்விகள்இலங்கையின் மீதான பொருளாதார தடை குறித்து.
புனைகதை ஒன்றில் நம்பத்தக்க வடிவில் கதை சொல்லி வருபவரிடையே அல்லது இடையிடையே மிகையான அல்லது அறிவுக்குப் பொருந்தாத நிகழ்வுகளைச் சேர்த்து வழங்குதல் புத்திலக்கிய மரபு ஒன்றை உருவாக்கியுள்ளது.
ஆனால் இன்று மத்திய அல்லது லத்தீன் அமெரிக்க இலக்கியத்தின் பொற்காலத்தைச் சேர்ந்த புகழ்பூத்த நாவலாசிரியர்கள் குறிப்பாக ஆஸ்துரியாஸ் கார்பென்டியர் மார்கெஸ் ஆகியோரின் படைப்புகளில்தான் இந்த அடையாளங்கள் சிறப்பாக பாங்குடன் காணப்படுகின்றன.
சான்றாக இந்தப் புதினத்தில் ஒரு பாத்திரம் தோய்த்தெடுத்த துணியை வரிசையில் உலர்த்தும்போது வானுலகம் நோக்கிப் புறப்படும் இந்த மாயப் புற வாய்மை எனும் சொல் அல்லது தொடர் வேறுபட்ட பண்பாடுகளைப் புலப்படுத்தும் படைப்புகளைத் தொட்டு விரிகிறது.
அதாவது எதார்த்தம் புறவாய்மை எனும் கூட்டை உடைத்து வெளியே வந்து பழங்கதை மக்கள் மரபுக்கதை இல்பொருட் கற்பனை ஆகியவற்றின் உயிராற்றல்களிலிருந்து ஆக்கம் பெற்று அதே பொழுதில் நிகழ்காலச் சமூகத்துக்கு இயைந்ததொரு கூற்றை உள்ளார்ந்த கருவாக இறுத்துதல் ஆகும்.
விவிலியத்தில் உலகத் தோற்றம் பற்றிக் கூறும் முதற்பிரிவுக்குப் பிறகு மனிதகுலமனைத்தும் படிக்க வேண்டிய நூல் இதுவென ஓர் ஆய்வாளர் கூறுகிறார்.
நூறாண்டுக்கு மேற்பட்ட காலத்தைத் தொட்டுச் செல்லும் இக்கதையில் புயெந்தியாக்களின் வாழ்க்கை நிகழ்வுகள் பிறப்புகள் திருமணங்கள் சாவுகள் காதல் அல்லது காமக் களியாட்டங்கள் அனைத்தும் இடம்பெறுகின்றன.
கணவனுடன் சுகித்திருக்க விரும்பும் ஒருத்தி தனக்கென உருவாக்கும் இரவு உடையில் ஒரு துளைகாற்சுவடு பிரியும் இடத்தில்வைத்துத் தைத்து அணிந்துகொள்கிறாள்.
அந்த அழிக்கவியலாச் சிவப்பெறும்புகள் கால வெளியை உணர்த்தக் கூடும் அந்தரத்தில் எழச் செய்தல் பறத்தல் புலத் தொடர்பு இன்றியே தொலைவில் உள்ள பொருளை இயக்கும் திறன் இவையெல்லாம் இருபதாம் நூறாண்டின் அரசியல் எதார்த்தங்களின் கூறுகளோ?
பல ஆண்டுகளுக்குப் பிறகு சுட்டுக் கொல்வதற்காகவே அனுப்பப்பட்ட படைக்குழுவினரை எதிர்கண்டபோது கர்னல் அவ்ரேலியானோ புயெந்தியா அந்தத் தொலை தூரப் பிற்பகலை நினைத்துக்கொண்டார்.
ஒவ்வோராண்டும் மார்ச் மாதத்தில் அலங்கோல ஆடைகள் அணிந்த நாடோடிகள் வந்து அந்தக் கிராமத்துக்கருகில் கூடாரங்கள் அமைத்துத் தங்குவர்.
கட்டுக்குள் கொண்டுவரப்படாத தாடி துருதுருத்த கைகள் மாசிடோனியாவின் தேர்ந்த ரசவாதிகளின் எட்டாவது அதிசயம் தன்னிடம் இருப்பதாகத் துணிச்சலுடன் அறிவித்தான் செயல் விளக்கம் தந்தான்.
பானைகள் சட்டிகள் குறடுகள் கனல் தட்டுகள் என அவை வைக்கப்பட்டிருந்த இடங்களை விட்டுப் பெயர்ந்து உருண்டுவந்ததைக் கண்டு அனைவரும் வியந்தனர்.
ஹோஸே ஆர்காடியோ புயெந்தியாவின் கட்டற்ற கற்பனை எப்போதுமே இயற்கை அறிவுக்கும் அப்பால் செல்லும் அற்புதங்கள் மாயாஜாலத்தைத் தாண்டி விரியும்.
இந்தப் பயனற்ற கண்டுபிடிப்பைப் பயன்படுத்திப் பூமியின் அடி ஆழத்திலிருந்து தங்கத்தை ஈர்த்துப் பிரித்தெடுக்க முடியுமென அவர் நினைத்தார்.
அவர்களுடைய எளிய வீட்டுவசதிகளை ஓரளவு அதிகரிக்க இந்தப் பிராணிகளை நம்பியிருந்த அவருடைய மனைவி உர்சுலா ஈகுவாரோன் அறிவுரை வீணாயிற்று.
அந்த இரு காந்தக் கட்டிகளையும் இழுத்துக்கொண்டு அலைந்தார் அந்த நாடோடியின் சொற்களை மந்திரம் போல் உரக்க உச்சரித்தவண்ணம் திரிந்தார்.
இவ்வாறு தேடித் தவித்ததில் கிடைத்த ஒரே வெற்றி பதினைந்தாம் நூற்றாண்டையக் கவசம் மட்டுமே பற்றவைக்கப்பட்ட அதன் துண்டுகள் துருவேறி ஒட்டிக் கொண்டிருந்தன.
ஹோஸே ஆர்காடியோ புயெந்தியாவும் அவருடன் இந்தத் தனிநோக்குப் பயணத்தில் பங்கு கொண்ட நால்வரும் அந்தக் கவசத்தை மிகச் சிரமப்பட்டுப் பிரித்தெடுத்த னர் சுண்ணக உப்புப்படிவத்தில் தோய்ந்த ஓர் எலும்புக்கூடு இருந்ததைக் கண்டனர்.
காந்தங்கள் தந்த ஏமாற்றத்திலிருந்து இன்னும் மீளாதிருந்த ஹோஸே ஆர்காடியோ புயெந்தியா இந்தக் கண்டுபிடிப்பை ஒரு போர்க்கருவியாகப் பயன்படுத்த எண்ணினார்.
ஒரு விஞ்ஞானியின் மறுதலித்தல் உணர்வுடன் திறமார்ந்த பரிசோதனைகளில் முற்றாக மூழ்கிப்போயிருந்தார் தன் உயிரைப் பற்றிக்கூட அவர் கவலைப்படவில்லை.
எதிரியின் துருப்புகள்மீது அந்தக் கண்ணாடி எத்தகைய விளைவுகளைத் தோற்றுவிக்கும் என்பதை விளக்கும் முயற்சியில் சூரியக் கதிர்கள் தன்மீது குவிந்து பாயச் செய்தார் பட்ட சூடுகளும் அவை ஏற்படுத்திய புண்களும் ஆற நெடுங்காலம் பிடித்தது.
அதை அரசுக்கு அனுப்பினார் பல பக்கங்களைக் கொண்ட அக்கையேட்டில் தன்னுடைய பரிசோதனைகள் பற்றிய விளக்கங்கள் வரைபடங்கள் முதலியவற்றைத் தந்திருந்தார் அதைக் கொண்டுசெல்ல ஒரு தூதரையும் ஏற்பாடு செய்தார்.
அவருடைய செய்தியுடன் புறப்பட்ட அந்த நபர் மலைகளைக் கடக்க வேண்டியிருந்தது ஆழந்தெரியாத சதுப்பு நிலங்கள் சேறுசகதிகள் சீறிப்பாயும் ஆறுகள் எனப் பல தடைகளை எதிர்கொள்ள நேர்ந்தது.
நோய் ஒருபுறம் கொடிய விலங்குகளின் தாக்குதல் ஒருபுறம் எனப் பலவிதத் துயரங்களுக்குப் பிறகு அஞ்சல்களை எடுத்துச் செல்லும் கோவேறு கழுதைகள் பயன்படுத்தும் பாதையைக் கண்டு சேர்ந்தார்.
அத்தகைய காலத்தில் ஹோஸே ஆர்காடியோ புயெந்தியா அத்தகைய பயணத்தை மேற்கொள்ள உறுதிபூண்டிருந்ததையும் அரசாங்கத்தின் ஆணை கிடைக்கப் பெற்றவுடன் தன் கண்டு பிடிப்பு பற்றி ராணுவ அதிகாரிகள் முன்பு நேரடிச் சோதனைகளைச் செய்துகாட்டி நிரூபிக்கத் தயார் என்பதையும் சிக்கலான இந்தச் சூரியக் கதிர் யுத்தக் கலையில் அந்த அதிகாரிகளுக்குப் பயிற்சியளிக்கத் தன்னால் முடியுமென்றும் அவர் குறிப்பிட்டிருந்தார்.
தன்னுடைய நேர்மையை நம்பத்தகுந்த விதத்தில் நிரூபிக்கும் வகையில் உருப்பெருக்கிக் கண்ணாடியைப் பெற்றுக்கொண்டு அந்தப் பொன் நாணயங்களை மெல்குயாடெஸ் திருப்பித் தந்தான்.
மாங்ஹெர்மான் ஆய்வுகள் குறித்துச் சுருக்கக் குறிப்பொன்றைத் தன் கைப்பட எழுதித் தந்து அதைக் கொண்டு உயர்வுமானி திசைக்கருவி கோணமானி ஆகியவற்றைப் பயன்படுத்துவது பற்றி அவர் தெரிந்துகொள்ள முடியுமென்றும் கூறினான்.
தன்னுடைய கருவிகளைப் பயன்படுத்துவதிலும் திறமையாகக் கையாள்வதிலும் நிபுணத்துவம் பெற்றபோது அவர் மனத்தில் ஓர் அண்டவெளிக் கருத்து உருவாயிற்று.
அறியப்படாத கடல்கள் மக்கள் காலடிபடாத நிலங்கள் ஆகியவற்றுக்குத் தம் ஆய்வறையில் இருந்தபடியே செல்லவும் சுடர்விடும் உயிரினங்களுடன் தொடர்புகொள்ளவும் அவரால் முடிந்தது.
உர்சுலாவும் குழந்தைகளும் தோட்டத்தில் முதுகொடிய உழைத்து கூவைக் கிழங்கு கொடிவள்ளி கத்தரி பயிரிட்டுக் கொண்டிருந்தபோது அவர் தம் போக்கில் உலவிக்கொண்டிருந்தார்.
அவர்களில் யாருக்கும் அது புரியவில்லை கிழக்கு நோக்கி ஒருவர் பயணத்தைத் தொடங்கினால் முடிவில் புறப்பட்ட இடத்துக்கே திரும்பி வர இயலும் என்பது அவர்களுக்குப் புரியவில்லை.
ஏற்கனவே நடை முறையில் நிரூபிக்கப்பட்ட ஒன்றை வெறும் வானியல் ஊகத்திலிருந்து ஒரு புனைவாக அறிவித்த அந்த மனிதனின் அறிவாற்றலை அவன் ஊரறியப் புகழ்ந்தான்.
ஆனால் குதிரையின் காதுகளைப் பிடித்து நிறுத்துமளவுக்கு அவர் உடலில் அசாதாரண வலு நீடித்தபோது அந்த நாடோடி களைத்து ஏதோ ஒரு நோயின் பிடியில் நொறுங்கிப்போயிருந்தான்.
அந்த ஆய்வுக் கூடத்தை அமைக்க ஹோஸே ஆர்காடியோ புயெந்தியாவுக்கு உதவியபோது சாவு எவ்வாறு தன்னை எங்கும் தொடர்ந்து வந்தது என்பதையும் கால்சராயைத் தொட்ட அது இறுதிப்பிடியை இறுக்குவதை இன்னும் தீர்மானிக்கவில்லை என்பதையும் குறிப்பிட்டான்.
பெர்சியாவில் கொடிய தோல் வெடிப்பு நோயிலிருந்தும் மலாய்த் தீவுக் கடலில் கரப்பான் நோயிலிருந்தும் அலெக்ஸாண்டிரியாவில் தொழு நோயிலிருந்தும் ஜப்பானில் தவிட்டான்நோயிலிருந்தும் மடகாஸ்கரில் அக்குள் நெறிக் கட்டிலிருந்தும் சிசிலியில் நில நடுக்கம் மற்றும் மகெல்லன் கடற்காலில் கப்பல் அழிபாட்டிலிருந்தும் தப்பிப் பிழைத்ததை விவரித்தான்.
அளக்கவியலாத அறிவும் மறைவடக்க வீச்சும் இருந்தும் அவனிடம் மனிதநேயம் இருந்தது அது அன்றாட வாழ்க்கையின் சிறு சிக்கல்களிலும் அவனை ஈடுபாடுகொள்ளவைத்தது.
திணறவைக்கும் அந்த நண்பகலில் தன் ரகசியங்களை அந்த நாடோடி வெளிப்படுத்தியபோது மாபெரும் நட்பின் தொடக்கமாக ஹோஸே ஆர்காடியோ புயெந்தியா உறுதிபட உணர்ந்தார்.
அந்தப் பிற்பகலில் அவனைக் கண்டதும் ஜன்னலிலிருந்து தகதகத்த ஒளி வந்ததும் அவனுடைய ஆழ்ந்த சாரீரமும் கற்பனையின் அடர்த்தி மிக்க கதைகளைக் கேட்டதும் வாழ்நாள் முழுவதும் அவர் நினைவில் நின்றன.
அறிவுறுத்திப் பேசுவதில் நாட்டமுள்ள அவன் சிவப்பு நிறக் கனிமத்தில் பேய்த்தனமிக்க கூறுகள் இருப்பதைப் பற்றிப் புலமை சான்ற விளக்கமளித்தான்.
பானைகள் பெய் குழல்கள் வாலைகள் வடிகட்டிகள் சல்லடைகள் ஒரு பழங்காலத் தண்ணீர்க்குழாய் நீண்ட மெல்லிய கழுத்துடன் கூடிய ஒரு கொடுகலம் ரசவாதிகள் பயன்படுத்தும் பொய்க்கல் அதன் மறுவடிவம் வேறுசில கருவிகளையும் கொண்டிருந்தது.
இவற்றுடன் ஏழுவகை உலோகங்களின் மாதிரிக் கூறுகளையும் மெல்குயாடெஸ் விட்டுச் சென்றிருந்தான் ஏழு கிரகங்களுக்குப் பொருந்திவருவன போல அவை இருந்தன.
பொன்னின் அளவை இரட்டிப்பாக்குவது குறித்து மோசஸ் ஜோஸிமஸ் தந்த கட்டளை விதிகள் பேருரையில் கண்டவாறு புரிந்துகொண்டு சித்துமணிக்கல்லை உருவாக்க முனைபவர்களுக்கு உதவும் குறிப்புகள் வரைபடங்கள் ஆகியவற்றையும் அவன் தந்திருந்தான்.
வாரக்கணக்கில் அவர் உர்சுலாவுடன் பேசினார் உர்சுலா புதைத்துவைத்திருந்த பொற்காசுகளைத் தோண்டி எடுத்து பாதரசம் கொண்டு அவற்றைப் பலமடங்கு பெருக்கிவிடுவதைப் பற்றியே பேசினார்.
பல்நோயால் ஈறுகள் பாதிக்கப்பட்டு சுருக்கம் விழுந்து ஒட்டிய கன்னங்கள் வாடிய உதடுகளுடன் அவன் இருந்ததை நினைவுபடுத்திக்கொண்டவர்கள் அந்த நாடோடியின் அதீத சக்தி இறுதி நிரூபணமாக முன்நிற்பதைக் கண்டு அச்சத்தால் நடுங்கினர்.
ஆயினும் பொய்ப்பல் வரிசை எவ்வாறு செயல்படுகிறது என்பதை அந்த நாடோடி அவருக்கு மட்டும் விளக்கிச் சொன்னபோது மகிழ்ச்சியும் உற்சாகமும் அடைந்தார்.
மகொந்தோ உருவான நாளிலிருந்து அவரை அறிந்தவர்கள் மெல்குயாடெஸின் பாதிப்பால் அவர் எந்த அளவு மாறிவிட்டார் என்பதை உணர்ந்துதிடுக்குற்றனர்.
பயிர்செய்வது பற்றி குழந்தைகளை வீட்டு விலங்குகளை வளர்ப்பது பற்றி அறிவுறுத்துவது சமுதாய நலனுக்காக எல்லோருடனும் இணைந்து செயல்படுவது உடல் உழைப்பிலும் பங்குகொள்வது என்றே இருந்தார்.
சிறிய நல்ல வெளிச்சமான அமர்வுக் கூடம் உணவருந்துதலுக்கு ஒட்டுத்தள வடிவிலான அறை அதில் களிப் பூட்டும் வண்ணமலர்கள் இரண்டு படுக்கை அறைகள் சுற்றுக் கட்டு வெளியிடம் அகன்ற இலைகளைக் கொண்ட பிரமாண்டமான செந்த விட்டு மரம் நன்கு பராமரிக்கப்பட்ட தோட்டம் ஒரு தொழுவம் அங்கு அமைதியாக வாழும் ஆடுகள் பன்றிகள் கோழிகள்.
விரைவில் அவர் வீட்டில் மட்டுமின்றிக் கிராமத்தி லிருந்த எல்லா வீடுகளிலும் மைனாக்கள் பாடும் பறவையினங்கள் பஞ்சுவிட்டான்கள் வளர்ந்து இனிமை சேர்த்தன.
முதன் முதலில் மெல்குயாடெஸ் இனத்தவர்கள் தலைவலிக்கு மருந்து எனக் கண்ணாடி உருண்டை வடிவத்தில் ஒன்றைக் கொண்டுவந்தபோது அந்த ஊர் அரைத் தூக்கநிலையில் இருந்த சதுப்பு நிலமாக இருந்ததைக் கண்டனர்.
காந்தப் பட்டைகள் வானியல் கணக்கீடுகள் ரசவாத மாற்றம் பற்றிய கனவுகள் உலக அதிசயங்களைக் கண்டுவிடும் வேட்கை ஆகியன அந்த உணர்வை இழுத்துச் சென்றுவிட்டன.
சுத்தமும் சுறுசுறுப்புமாக இருந்த புயெந்தியா தோற்றத்தில் சோம்பேறியாக மாறிப்போனார் உடுத்துவது தாடி புதராக மாறிப்போவது பற்றி அவர் கவலைப்படவில்லை.
கிழக்கே ஒரு மலைத் தொடர் ஊடுருவ இயலாத மலைகள் அதற்கப்பால் மறுபுறத்தில் மிகப் பழைய ரியோஹச்சா நகரம் இருக்கிறது என்பது அவருக்குத் தெரியும்.
அங்குதான் சர் பிரான்சிஸ் டிரேக் பெரிய துப்பாக்கிகளுடன் முதலை வேட்டைக்குச் சென்றார் என்றும் கொல்லப்பட்ட முதலைகளை நன்னிலைப்படுத்தி உலர்ந்த புற்களைத் திணித்து எலிஸபெத் ராணிக்குக் கொண்டு சென்றார் என்றும் அவருடைய பாட்டனார் அவ்ரேலியானோ புயெந்தியா சொல்லியிருந்தார்.
அவருடைய இளமைக் காலத்தில் அவரும் அவருடைய ஆட்களும் தத்தமது மனைவிமார்கள் குழந்தைகள் விலங்குகள் மற்றும் எல்லாவித வீட்டு உபகரணங்களுடன் மலைகளைக் கடந்து சென்றிருக்கிறார்கள்.
திசைகாட்டும் கருவிகள் நிலவரை படங்கள் முதலியவற்றை ஒரு தோள் பையில் இட்டார் விளைவுகளைப் பற்றி எண்ணிப் பார்க்காது ஓர் அசாதாரண பயணத்தை மேற்கொண்டார்.
அவர்களுடைய காலணிகள் ஆவி பரக்கும் எண்ணெய் வெள்ளத்தில் மூழ்கின அவர்களுடைய வெட்டுக்கத்திகள் மணி வடிவ வெண் மலர்களையும் நீண்ட வால் உடைய பொன்னிற விலங்குகளையும் துவம்சம் செய்தன அவற்றைச் சிவப்பாக்கின.
ஏனெனில் அவர்கள் உண்டாக்கிய வழித்தடத்தில் புதிய செடிகொடிகள் முளைத்திருக்கும் அவர்கள் கண்முன்னே ஒரு புதிய செடி கிளைத்து வளர்வது போலப்பட்டது.
அவர்களைச் சுற்றி எங்கும் மரங்கள் பனை மற்றும் பசுந் தோகை இலைகளுடன் கூடிய ஆனால் பூக்கள் இல்லாத பெரணி மரங்கள் சில வெண்மைப் பூச்சுடன் காணப்பட்டன.
கப்பலின் உடற்பகுதி அச்ச மூட்டும் நத்தை நண்டுகள் மற்றும் பாசிகளால் நிறைந்திருந்தது மேற்பகுதி முழுதும் கற்களால் உறுதியாகப் பிணைக்கப்பட்டிருந்தது.
அதன் கட்டுமானம் அதற்குரிய இடத்தைப் பிடித்துக்கொண்டிருப்பது போலத் தோன்றியது அதில் தெரிந்த தனிமை சூழலைப் பற்றிய பிரக்ஞையே இல்லாத நிலை.
கடலைத் தேடிப் புறப்பட்டதும் எண்ணற்ற தியாகங்கள் துயரங் களுக்குப் பின்னும் அதைக் காண இயலாது தவித்ததும் திடீரென்று அதைக் காண நேர்ந்ததும் வேண்டாத விதியின் விளையாட்டு என அவருக்குப்பட்டது.
பல ஆண்டுகளுக்குப் பிறகு கர்னல் அவ்ரேலியானோ புயெந்தியா மறுபடியும் இந்தப் பிரதேசத்தைக் கடந்து சென்றபோது அப்போது அது அஞ்சல் வழிப் பாதை அவர் கண்டதெல்லாம் கப்பலின் ஒரு பகுதியைத்தான் அதுவும் கசகசாச் செடிகள் படர்ந்திருந்த நிலத்தின் நடுவே எரிந்துபோன விளிம்புப் பகுதி.
தனது பயணத்தை முடித்துக்கொண்டு திரும்பிய ஹோஸே ஆர்காடியோ புயெந்தியா காரண அடிப்படை ஏதுமின்றி உருவாக்கிய நிலவரைபடம் அத்தகைய நம்பிக்கையைத் தந்தது.
தொடர்பு வசதிகளை ஏற்படுத்துவதில் நேர்ந்த கஷ்டங்களை அவர் பெரிதுபடுத்தியிருந்தார் முற்றிலும் அறிவிழந்து அந்த இடத்தைத் தேர்வுசெய்தமைக்காகத் தனக்குத்தானே தண்டனை வழங்கிக்கொள்வது போலிருந்தது.
ஒரு சிறு எறும் பின் ரகசியமான தடுக்க இயலாத வேலைத் திறத்துடன் அவர் செயல்பட்டார் பெண்களைத் திரட்டி அங்கிருந்து வெளியேற முனைந்த அவர்களுடைய கணவன்மார்களின் திடசித்தமில்லாத அடிக்கடி மனம் மாறும் போக்குக்கு எதிராக ஆயத்தப்படுத்தினார்.
எந்த வினாடியில் அல்லது எந்தவித எதிர்நிலைகளால் தன் திட்டம் சாக்குப் போக்குகளில் ஏமாற்றங்களில் தட்டிக்கழிப்பில் சிக்குண்டது என்பதைப் புயெந்தியா அறியவில்லை அது வெறும் பிரமையாகிப்போனதை மட்டும் உணர்ந்தார்.
உர்சுலா அவரை ஒருவித அப்பாவித் தனத்துடன் கவனித்துவந்தார் காலையில் வீட்டின் பின்னறையில் புறப்படும் திட்டங்கள் குறித்து முணுமுணுத்தவாறு ஆய்வுக்கூடத் துண்டு துணுக்குகளை அவற்றுக்குரிய பெட்டிகளில் அவர் வைத்திருந்ததைக் கண்டபோது அவருக்குச் சிறிது பரிதாபம் ஏற்படவும் செய்தது.
ஒருவிதக் கசப்புணர்வும் வெறுப்புமாகப் புயெந்தியா பதிலளித்தார் வேறு யாரும் புறப்பட விரும்பாத நிலையில் நாம் மட்டுமாவது புறப்படலாம்.
நம் குடும்பத்தில் இங்கு ஒரு சாவும் நிகழவில்லை ஒருவர் செத்து நிலத்தில் புதையுண்டதுவரை ஓர் இடம் நம்முடையது ஆகாது என்று புயெந்தியா சொன்னார்.
தன்னுடைய மனைவியின் விருப்பம் அவ்வளவு உறுதியுடன் இருக்குமென ஹோஸே ஆர்காடியோ புயெந்தியா நினைத்திருக்கவில்லை அவருடைய கற்பனைப் புனைவுகளை அவிழ்த்துக் கவர்ச்சியூட்டி இணங்கவைக்கப் பார்த்தார்.